— Па вялікім рахунку, за выключэньнем майго калегі, зь якім колісь мы разам і пачыналі, ніхто гэтым не займаецца. Найперш, справа з шэрагу ня вельмі простых і прыемных, таму ў нас галоўным чынам перапрадаюць — гэта прасьцей і з нармальным наварам. А штосьці зрабіць самому — даволі цяжка. Таму канкурэнцыя галоўным чынам з кітайскімі вытворцамі, увогуле з прывазным таварам. Але зь імі таксама можна канкураваць, бо ў іх скура штучная, дый усё астатняе не найвышэйшай якасьці. У нас жа тут усё збольшага натуральнае, з гарантыяй. І галоўнае — на месцы, заўсёды можна ідэальна падагнаць да формы.